CELEX: 62021TN0440
Language: hu
Date: 2021-07-20 00:00:00
Title: T-440/21. sz. ügy: 2021. július 20-án benyújtott kereset – TM kontra EKB

2021.9.27.   
            
            
               HU
            
            
               Az Európai Unió Hivatalos Lapja
            
            
               C 391/20
            
         
      2021. július 20-án benyújtott kereset – TM kontra EKB
      (T-440/21. sz. ügy)
      (2021/C 391/28)
      Az eljárás nyelve: angol
      
         Felek
      
      
         Felperes: TM (képviselők: L. Levi és A. Champetier ügyvédek)
      
         Alperes: Európai Központi Bank
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Igazgatóság 2020. december 15-i határozatát, amelyben a felperes helyett P.-t nevezte ki a információs rendszerekért felelős főigazgatói álláshelyre;
               
            
                  —
               
               
                  szükség esetén semmisítse meg az Igazgatóság 2021. május 11-i, a felperes által a kinevezést megtagadó határozattal szemben benyújtott külön fellebbezést elutasító határozatát;
               
            
                  —
               
               
                  kötelezze az alperest, hogy térítsen meg a felperesnek a 2020. december 15-i határozattal okozott 73 679,47 euró összegű vagyoni kárt;
               
            
                  —
               
               
                  kötelezze az alperest, hogy térítsen meg a felperesnek jelképes, egy euró összegű nem vagyoni kárt.
               
            
         Jogalapok és fontosabb érvek
      
      Keresetének alátámasztása érdekében a felperes három jogalapra hivatkozik.
      
                  1.
               
               
                  Az első, nyilvánvaló értékelési hibára és az alkalmazási feltételek 8a. cikke c) pontjának, valamint az EKB személyzeti szabályzata 1a.1.1. cikke b) pontjának, 1.a.2.1.1. és 1a.2.6.1. cikkének megsértésére alapított jogalap; az álláshirdetés megsértése; a szolgálati érdek megsértése.
               
            
                  2.
               
               
                  A második, a 2020–2738-EXT felvételi eljárás jogellenességére alapított jogalap, az EKB személyzeti szabályzata 1a.3.1.2. cikke (4) bekezdésének megsértése és hatáskörrel való visszaélés miatt.
               
            
                  3.
               
               
                  A harmadik, az EKB személyzeti szabályzata 1a.2.7.9., 1a.2.7.10. és 1a.2.7.11. cikkének megsértésére alapított jogalap; az indokolás kötelezettség megsértése; a megfelelő ügyintézés elvének megsértése.